CELEX: 62013TB0579(01)
Language: el
Date: 2015-01-13 00:00:00
Title: Υπόθεση T-579/13: Διάταξη του Γενικού Δικαστηρίου της 13ης Ιανουαρίου 2015 — Istituto di vigilanza dell’urbe κατά Επιτροπής ( «Προσφυγή ακυρώσεως και αγωγή αποζημιώσεως — Δημόσιες συμβάσεις υπηρεσιών — Διαδικασία προσκλήσεως προς υποβολή προσφορών — Παροχή υπηρεσιών ασφαλείας και υποδοχής επισκεπτών — Απόρριψη προσφοράς μετέχοντος σε διαγωνισμό — Ανάθεση της συμβάσεως σε άλλον προσφέροντα — Προσφυγή εν μέρει προδήλως απαράδεκτη και εν μέρει προδήλως στερούμενη εννόμου ερείσματος» )

9.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 81/20
            
         Διάταξη του Γενικού Δικαστηρίου της 13ης Ιανουαρίου 2015 — Istituto di vigilanza dell’urbe κατά Επιτροπής
   (Υπόθεση T-579/13) (1)
   
   ((«Προσφυγή ακυρώσεως και αγωγή αποζημιώσεως - Δημόσιες συμβάσεις υπηρεσιών - Διαδικασία προσκλήσεως προς υποβολή προσφορών - Παροχή υπηρεσιών ασφαλείας και υποδοχής επισκεπτών - Απόρριψη προσφοράς μετέχοντος σε διαγωνισμό - Ανάθεση της συμβάσεως σε άλλον προσφέροντα - Προσφυγή εν μέρει προδήλως απαράδεκτη και εν μέρει προδήλως στερούμενη εννόμου ερείσματος»))
   (2015/C 081/26)
   Γλώσσα διαδικασίας: η ιταλική
   
      Διάδικοι
   
   
      Προσφεύγον: Istituto di vigilanza dell’urbe SpA (Ρώμη, Ιταλία) (εκπρόσωποι: D. Dodaro και S. Cianciullo, δικηγόροι)
   
      Καθής: Ευρωπαϊκή Επιτροπή (εκπρόσωποι: L. Cappelletti και F. Moro)
   
      Αντικείμενο της υποθέσεως
   
   Αφενός, αίτημα ακυρώσεως της αποφάσεως της Επιτροπής περί απορρίψεως της προσφοράς του προσφεύγοντος στο πλαίσιο διαγωνισμού που δημοσιεύθηκε στην Επίσημη Εφημερίδα της Ευρωπαϊκής Ένωσης (2013/S 101-172120) και που ανέθεσε το μέρος 1 όσον αφορά την παροχή υπηρεσιών ασφαλείας και υποδοχής επισκεπτών σε άλλον προσφέροντα, καθώς και κάθε προηγούμενης, συναφούς ή συνακόλουθης πράξεως, μεταξύ των οποίων περιλαμβάνεται η σύμβαση που συνήφθη με τον ανάδοχο, και, αφετέρου, αίτημα αποκαταστάσεως της ζημίας που προκλήθηκε από το γεγονός της αναθέσεως της συμβάσεως στον ανάδοχο.
   
      Διατακτικό της αποφάσεως
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή.
            
         
               2)
            
            
               Το Istituto di vigilanza dell’urbe SpA φέρει, επιπλέον των δικών του δικαστικών εξόδων, και εκείνα στα οποία υποβλήθηκε η Ευρωπαϊκή Επιτροπή, περιλαμβανομένων των εξόδων της διαδικασίας ασφαλιστικών μέτρων, σύμφωνα με τα αιτήματα της τελευταίας.
            
         
      (1)  ΕΕ C 377 της 21.12.2013.